Müllerova glija

**Müllerova glija** ili **Müllerove ćelije**,  su tip mrežnjačnih glija-ćelija, koju je prvi prepoznao i opisao Heinrich Müller. Nalaze se u mrežnjači kičmenjaka, a služe kao ćelije za podršku neuronima, kao što to rade sve glijjne ćelije. Najčešći su tip glijinih ćelija u mrežnjači. Dok su njihova ćelijska tijela smještena u unutrašnjem jezgarnom sloju, oni se protežu preko cijele mrežnjače.

Glavna uloga Müllerovih ćelija je održavanje strukturne i funkcijske stabilnosti mrežnjače. To uključuje regulaciju ivanćelijskog okruženja, prihvatanjem neurotransmitera, uklanjanjem krhotina, regulacijom nivoa K+, skladištenjem glikogena, električnom izolacijom receptora i drugih neurona; pružaju imehaničku potporu neuronima mrežnjače.

## Razvoj 
Müllerove glijine ćelije su razvojno izvedene iz dvije različite skupine ćelija. Jedine su glijine ćelije mrežnjače koje dijele zajedničku ćelijsku lozu sa mrežnjačnim neuronima. Međutim, pokazalo se da jedan podskup Müllerove glije potiče iz ćelija nervog grebena. Oni bi trebali biti kritični za razvoj mrežnjače kod miševa, služeći kao promotori rasta mrežnjače i histogeneze putem nespecifičnog esterazom posredovanog mehanizma. Implicitno, Müllerova glija također služi kao ćelija putokaza za razvoj neuronskih akson u mrežnnjači kokoši. Studije koje koriste model zebra ribe, za Usherov sindrom implicirale su ulogu Müllerove glije u sinaptogenezi, tj. formiranju sinapsa.

## Nervna podrška 
thumb|right| Prostorni odnos između Müllerovih ćelija i mikroglije
Kao i ostale glijine ćelije, Müllerova glija ima sekundarnu, ali važnu ulogu za neuronima. Kao takva, pokazalo se da služi kao važan posrednik neurotransmitera (acetilholina i GABA, posebno razgradnje i održavanja povoljnog mikrookruženja mrežnjače kod kornjača. Također se pokazalo da su ćelijeMüllerove glije važne za indukciju enzima glutamin-sintetaze u pilećim embrionima, koji je važan akter u regulaciji koncentracije glutamina i amonijaka u centralnom nervnom sistemu. Dalje su identificirane kao ključne za prijenos svjetlosti kroz mrežnjaču kičmenjaka, zbog jedinstvenog oblika lijevka, orijentacije unutar mrežnjače i povoljnijih fizičkih svojstava. Studije ovog kraja Müllerove glije obavljene su na zebra-ribama i kokošima,, ali tačan molekulski mehanizam regeneracije ostaje nejasan. Daljnja ispitivanja izvedena na miševima pokazala su da je prekomjerna ekspresija gena Ascl1 u Müllerovoj gliji, zajedno s primjenom histonskih deaktivirajućih inhibitora omogućila regeneraciju mrežnjača iz Müllerove glije. Studije na ljudskim modelima pokazale su da Müllerova glija ima potencijal da služi kao matične ćelije u mrežnjači odraslih i efikasni su progenitori fotoreceptora.

Oštećenje ćelija mrežnjače dovodi do toga da Müllerove ćelije doživljavaju  gliozu. Rezultat odgovora varira. ovisno o oštećenju i organizmu u kojem je došlo do te štete. Pokazano je na zebra-ribama da Müllerova glia prolazi dediferencijaciju u multipotentnost matičnih ćelija. Progenitorna ćelija se tada može podijeliti i diferencirati na brojne tipove ćelija mrežnjače, uključujući fotoreceptorske ćelije, koje su možda oštećene tokom ozljede. Pored toga, dalja istraživanja su pokazala da Müllerova glija djeluje kao sakupljač svjetlosti u oku sisara, analogno ploči optička vlakno, usmjeravajući svjetlost na štapiće i čepiće fotoreceptora.

Akvaporin-4 u Müllerovoj ćeliji  pacova, prebacuje vodu u staklasto tijelo.

Izvješteno je da Müllerove ćelije mogu biti oštećene predoziranjem niacinom.

## Također pogledajte
* Glija

## Reference
## Vanjski linkovi
* New Hope For Regenerating Damaged Human Retina: Sleeping Stem Cells Successfully Awakened
* Müller cells at Virginia-Maryland Regional College of Veterinary Medicine
* 
* NIF Search - Muller Cell  via the Neuroscience Information Framework

Kategorija:Ćelije
Kategorija:Ljudske ćelije
Kategorija:Talamus
Kategorija:Oko
Kategorija:Čula
Kategorija:Oftalmologija
Kategorija:Anatomija čovjeka
Kategorija:Anatomija životinja